อายุ24 น้ำหนัก 63 สูง160 1.ปวดหัวและตา ตอนกลางคืน เป็นมา2 วันแล้ว แต่ไม่ได้ปวดมาก พอนอนตื่นมาก็หาย 2.นอนตื่นมาแล้วหัวมีอาการชาๆ ด้านซ้าย ท้ายทอย และแขนขวาชาบริเวณ แขนและมือ อยากทราบว่า มีวิธีแก้ไขอย่างไรและ อันตรายหรือไม่ ขอบค่ะ ขอบค่ะ
สวัสดีค่ะ อาการปวดหัวและรอบๆบริเวณดวงตานั้น อาจจะมีสาเหตุมาจาก ปวดจากกล้ามเนื้อรอบศีรษะมีการตึงตัวตามหลังการใช้งาน เช่นการเพ่งสายตามากๆระหว่างวัน การพักผ่อนไม่เพียงพอ เป็นต้น สาเหตุอื่นๆเช่น ปวดไมเกรน มักปวดมากๆเพียงข้างเดียว อาจมีตาพร่า ตาสู้แสงไม่ได้ คลื่นไส้ หรืออาการปวดจากสาเหตุในสมองซึ่งนึกถึงน้อย หากพักแล้วอาการทุเลาลงได้ส่วนอาการชาๆที่ด้ายซ้ายของท้ายทอย และแขนนั้น อาจจะเกิดจากการมีปลายเส้นประสาทอักเสบหรือเกิดตามหลังการถูกกดทับในบริเวณดังกล่าวนานๆ การขาดวิตามิน มีโรคเบาหวาน เป็นต้น ส่วนใหญ่ถ้าเกี่ยวกับการกดทับ มักจะค่อยๆหายได้เอง เมื่อเริ่มขยับ หรือยืดเหยียดบริเวณดังกล่าวเบื้องต้นพักผ่อนให้เพียงพอ รับประทานยาแก้ปวดได้ ไม่เพ่งสายตามาก ให้พักมองไกลเป็นช่วงๆ ระวังการกดทับบริเวณที่มีอาการชาควรไปพบแพทย์หากอาการเป็นมากขึ้น ปฏิบัติตามคำแนะนำข้างต้นแล้วอาการไม่ทุเลา ปวดหรือชามากจนรบกวนการใช้ชีวิตประจำวัน